Paul Dahlø

Se også artikkel om stortingsrepresentanten Paul Martin Dahlø (1885–1967).

Paul Christian Dahlø (født 1943)«Nytt om navn», Nordlys 4. desember 1993. er en norsk lokalpolitiker (Ap) som har vært ordfører i Sørreisa kommune i flere omganger og også leder for fylkesrådet i Troms.

Han kom inn i lokalpolitikken første gang i 1979 som medlem av kommunestyret i Sørreisa, og etter en pause igjen fra 1987. Han var første gang ordfører i Sørreisa fra 1991 til 1999.«Makta fordelt», Nordlys 21. oktober 1991.«Valgresultat Sørreisa», Nordlys 19. oktober 1995. Han hadde fra og med denne tida også ledende verv i Troms arbeiderparti.

I 1999 var han Arbeiderpartiets kandidat til vervet som fylkesordfører, men blei ikke valgt.«Fylket», notis i Nordlys 26. oktober 1999. Fire år senere ble han valgt til den første fylkesrådslederen i Troms fylke da Troms i 2003 gikk over til en parlamentarismebasert styringsmodell.«Dahlø leder fylkesrådet – Rindestu ordfører», Harstad Tidende 25. september 2003. Dette vervet hadde han til han i 2009.«Må ta hensyn til helsa», Nordlys 14. januar 2009.

I 2011 gjorde han comeback i kommunepolitikken og var igjen ordfører i Sørreisa fra 2011 til 2015,«Dahlø overtar roret», Troms Folkeblad 28. september 2011.«Tar politiske sverdslag både i kommunestyret og på hjemmebane», Nordlys 10. september 2015. Denne perioden var Dahlø også leder for Midt-Troms regionråd.«Dahlø og Rognli leder regionrådet», Troms Folkeblad 1. november 2011. Han blei også innvalgt i kommunestyret ved kommunevalga i 2015 og 2019.«Kommunestyret i Sørreisa 2019 –2023», på nettstedet til Sørreisa kommune; besøkt 13, desember 2021.

Dahlø er utdanna ingeniør. Han var programtekniker i NRK, før han i 1971 flytta til Troms. Han har drevet egen gård og arbeida noen år i skogen. En periode var han tilsatt ved Lenvik trygdekontor, seinere ved tilsvarende etat i Sørreisa, der han fra 1987 var trygdesjef.80 års omtale i Aftenposten 4. desember 2023

Han var fra 2005 styremedlem i Kirkens Nødhjelp, i en periode nestleder.Årsmeldinger for Kirkens Nødhjelp.

 Referanser 

Kategori:Ordførere i Sørreisa
Kategori:Fylkesråder i Troms
Kategori:Ap-ordførere i Troms